text: Mand fra Sønderborg druknet under fisketur
  18 april 2010 kl. 07.28
  En 45-årig mand fra Sønderborg blev tidlig søndag morgen fundet druknet på stranden ved Fynshav.
  Den 45-årige mand var lørdag taget afsted på fisketur, men af ukendte årsager er manden faldet i vandet og druknet.
  Mandag skal der foretages et ligsyn af den 44-årige, hvor dådsårsagen og de nærmere omstændigheder ved dødsfaldet forventes klarlagt.
  Vagthavende ved Syd- og Sønderjyllands Politi siger i dag at der ikke er grund til at tro, der er sket noget kriminelt på stranden ved Naldmose Camping i Fynshav.
  